open-index/open-wikipedia-markdown huggingface dataset:
Zócalo metrostasjon

**Zócalo/Tenochtitlan** er en stasjon på Mexico bys metros Linje 2. Den ligger i distriktet Cuauhtémoc.

Stasjonens logo skal forestille silhuetten av Mexicos riksvåpen, et av de tre nasjonale symbolene. Ordet zócalo stammer fra latin *socculus*, en arkitektonisk term beslektet med det norske ordet sokkel.

Stasjonen ligger ved torget Plaza de la Constitución (også kjent som Zócalo), midt i Mexico bys historiske sentrum. I stasjonens nærområde ligger Palacio Nacional og Mexico bys katedral.

Zócalo er stasjonen mellom Allende metrostasjon og Pino Suárez metrostasjon på Linje 2. Det finnes også en fotgjengertunnel mellom Zócalo og Pino Suárez.

## Utsmykning
Veggene i stasjonen har bilder som viser Zócalos utvikling opp gjennom årene. Veggmaleriene i akryl, *Cenefas conmemorativas del Bicentenario*, er laget av arkitektene Juan Carlos Garcés og Cristóbal Flores. Den har også tre store utstillingsmontere som viser området slik det har sett ut i tre peridoder, fra aztekernes tid fram til i dag.

## Referanser
Peter Weiss

**Peter Ulrich Weiss** (1916–1982) var en tysk-svensk forfatter, maler, grafiker og filmskaper.

Etter en oppvekst i det daværende tyske riket, hvor hans østerriksk-ungarskfødte, jødiske far forsøkte å assimilere familien, bosatte de seg i 1935 ikke desto mindre i London, hvor Weiss studerte fotografi. Her debuterte han også som kunstmaler. Året etter flyttet familien til Tsjekkoslovakia, hvor Weiss studerte ved kunstakademiet i Praha. Da Det tredje riket okkuperte tsjekkisk Sudetenland, emigrerte familien endelig til Borås i Sverige, mens Peter Weiss selv flyttet til Stockholm i 1940, hvor han senere studerte ved kunstakademiet. Ved siden av å arbeide som lærer i filmteori ved Stockholms Högskole (idag Folkuniversitetet), utga han flere skjønn- og faglitterære verk på svensk, samtidig som han produserte 16 dokumentarfilmer, som kombinerer sosialt engasjement med avantgardistiske uttrykksformer. I 1946 ble Weiss svensk statsborger.

Fra og med 1960 begynte Peter Weiss imidlertid å utgi sine tekster på tysk, sitt opprinnelige morsmål, og de første, modernistiske tekstene vakte gjenklang i Tysklands litteraturmiljø. Det var i denne tiden han ble knyttet til Gruppe 47, en innflytelsesrik krets av unge forfattere og kritikere, som arbeidet for å fornye tysk litteratur og språk efter «nullpunktet», det vil si nazismens undergang.

Hans litterære gjennombrudd fant sted i 1964 med teaterstykket *Forfølgelsen av og mordet på Jean Paul Marat fremstilt av pasienter på hospitalet Charenton under ledelse av herr de Sade* (originaltittel *Die Verfolgung und Ermordung Jean Paul Marats dargestellt durch die Schauspielgruppe des Hospizes zu Charenton unter Anleitung des Herrn de Sade*), som gjerne forkortes *Marat/Sade*, samt *Auschwitz-oratoriet i elleve sanger* fra 1965, *Ransakingen* (originaltittel *Die Ermittlung*), som i likhet med hans hovedverk, tre&shy;binds&shy;romanen *Motstandens estetikk* (originaltittel *Die Ästhetik des Widerstands*), som ble utgitt mellom 1975 og 1981, er oversatt til en rekke språk, deriblant norsk.

## Priser og utmerkelser (utvalg)
* 1982: Georg Büchner-prisen fra Deutsche Akademie für Sprache und Dichtung.
* 1950: Boklotteriets stipend

## Referanser


## Eksterne lenker
* 
* 
*
The Cainian Chronicle

***The Cainian Chronicle*** er et musikkalbum utgitt av Ancient i 1996.

## Sporliste

# «Ponderous Moonlighting»
# «Part I: The Curse»
# «Part II: Lilith's Embrace»
# «Part III & IV: Disciplines of Caine / Zillah and the Crone»
# «At the Infernal Portal (Canto III)»
# «Cry of Marianne»
# «Prophecy of Gehenna»
# «Song of Kaiaphas»
# «Exu»
# «The Pagan Cycle»
# «Homage To Pan»
Svartalvheim (album)

***Svartalvheim*** er et musikkalbum utgitt av Ancient i 1994. Dette er bandets debutalbum.

## Sporliste
# «Svartalvheim»
# «Trumps of an Archangel»
# «Huldradans»
# «The Call of the Absu Deep»
# «Det glemte riket»
# «Paa evig vandring»
# «Ved Trolltjern»
# «Eerily Howling Winds»
# «Likferd»
# «Outro»
Harald Brede

**Betjent Harald Brede** er en fiktiv person fra serien om Oslodetektiven Knut Gribb. Sammen med overkonstabel Finn Jerven er han Gribbs faste medarbeider, og opptrer ved detektivens side i brorparten av fortellingene. Brede er noen år eldre enn Gribb, og i de tidlige historiene var han noe av en kvinnebedårer, men ettersom serien og personene utviklet seg tok Brede etter hvert rollen som matglad, lett overvektig familiefar, mens rollen som kvinnebedårer ble overtatt av Jerven.

Brede er født og oppvokst på Toten, og i nyere hørespill fremstilles han med Hedmarksdialekt.

Brede beskrives slik av tidligere Gribb-produsent og Radioteater-sjef Nils Nordberg:

I hørespillene og de nyere Gribb-bøkene er Brede født 1890, på Toten. Hans eldre bror arvet gården, og Harald tok underoffisersskolen og søkte seg deretter til politiet – slik mange bondegutter gjorde på hans tid.

Han er den eneste av de tre som er gift, kona heter Marie og er født Evenrud, og å den tid vi møter ham, bor ekteparet Brede i en treværelses leilighet i Myklegårdsgate, like ved Harald Hårdrådes plass, og har tre mer eller mindre voksne barn, sønnen Lille-Harald og døtrene Tordis og Randi. 

Brede har lyse krøller og blå, blide øyne, og måler 190 cm på strømpelesten. Han er en habil tungvekstbokser og vant i sine yngre år fire NM i brytning. Han er bomsterk og kan bøye jernstenger med nevene, men er ellers en godmodig og hjemmekjær mann som røyker snadde med Tiedemanns Blå Mix. 

## Referanser
Jevne Glassverk

**Jevne Glassverk** ble anlagt av De Kongelige Norske Glasværker på Fåberg i Gudbrandsdalen i 1792 for å lage vindusglass. Produksjonen kom i gang i 1793. Da lønnsomheten ble dårligere på grunn av økt konkurranse og tap markedet i Danmark, solgte staten verket til private eiere i 1824. De la om produksjonen til en billigere kvalitet, men de økonomiske problemene fortsatte, og siste ordinære driftsår var 1835. I 1839 opphørte all drift da de to siste glassblåserne av Gleisnerslekten forlot glassverket for å arbeide ved Hurdal glassverk. Da hadde disse to stått for driften siden de ankom med sine familier i 1834. 

Vindusglass ble produsert i Norge fra 1755 ved Hurdal Glassverk. Verket laget kronglass av engelsk type, blåst som store runde skiver. Fra 1766 ble det også produsert norsk taffelglass ved Biri glassverk. Dette var et grovere og billigere glass, kjent som «fensterglas» eller «grønt ordinair vinduesglas». Taffelglass ble laget ved å blåse en sylinder av glass, som så ble åpnet i begge ender, skåret opp på langs, og brettet ut til en noenlunde plan skive. Jevne glassverk ble opprettet for å lage taffelglass av bedre kvalitet, egnet for de større glassrutene som ble moderne i 1790-årene, og som også var best egnet til innramming av bilder. Glasset herfra ble kalt «lægerglas» og var tynnere, klarere og jevnere enn glasset fra Biri. Det kunne også levere skiver i større format.

Nov. 1792: Ble kontrakt signert mellom Jevne Glassverk og forpakter Frantz Ferdinand Landgraff (1754-1817). Ferdigbygget iløpet av 1793. Ny kontrakt ble signert 27. des. 1793. I "Årbok Gudbrandsdalen 1965" under kapitelet om Jevne Glasverk i Fåberg står det: Om en langvarig strid ved verket mellom forvalter Landgraff og forvalter Klemp handler ei sak av 1809-11. Domen i saka har elles etter utskrifta av tingboka denne ordlyden: Fåberg 15. febr. 1811. Dom innf. i domspr. 3. pag. 71. Nærværende sak angår forrige forpakter ved Faaberg Glassverk Frantz Landgraff senior, og nuværende forvalter ved samme verk Hans Klemp, deres gjensidige fordringer på hinnannen. Efter en lengre utredning (5-6 sider) kjennes for rett: Forvalter Hans Klemp bør til Frantz Landgraff sen. betale efter likvidation 197 rd. 5 skl.. De av Frantz Landgraff mot forvalter Klemp brukte fornærmelige uttrykk mortificeres herved, og bør bemeldte Landgraff derfor bøte til Fåberg fattigkasse 5 rd. og betale til justiskassen 5 rd. Sakens omk. oppheves. Forøvrig frifinnes partene for hinnannens tiltale i denne sak. 

## Noter


## Litteratur
Byggforvaltning 733.181 *Eldre vinduer. Vindusformer og materialer*. SINTEF Byggforsk, Oslo 1989.
Sun Yirang

**Sun Yirang** (kinesisk: 孫詒讓, pinyin: *Sūn Yíràng*, født 1848 i Rui'an i provinsen Zhejiang i Kina, død 1908) var en kinesisk filolog og lingvist. Hans viktigste verker er  *Mozi Jiangu* (墨子間詁, en korrigert og definitiv versjon av *[[Mozi]]*) og *Zhouli Zhengyi* (周禮正義, en viktig kommentar til *[[Zhouritene]]*. Han bidro også til studiet av bronseskrift og orakelskrift. Hans verk *Qiwen Juli* (契文舉例), publisert posthumt av Luo Zhenyu, var det første arbeide om tolkningen av orakelbenskrift.

## Bibliografi
* 『墨子間詁』 (Mozi Jiangu)
* 『周礼正義』 (Zhouli Zhengyi)
* 『古籀拾遺』
* 『古籀余論』
* 『契文挙例』 (Qiwen Juli)
* 『名原』
* 『尚書駢枝』
* 『札迻』
* 『籀廎述林』

## Referanser


## Litteratur
* He Jiuying 何九盈 (1995): *Zhongguo gudai yuyanxue shi* (中囯古代语言学史 "A history of ancient Chinese linguistics"). Guangzhou: Guangdong jiaoyu chubanshe.
* *[[Zhongguo da baike quanshu]]* (1980–1993). 1st Edition. Beijing; Shanghai: Zhongguo da baike quanshu chubanshe. 

## Eksterne lenker
* Biografi hos Guoxue
* Mozi Jiangu hos Chinese Text Project
Schimmelmanns glassverk

**Schimmelmanns glassverk** var et foretak som ble oppretta i 1779 på garden Hov på Hurum i Buskerud med det formål å produsere flasker. Produksjonen starta i 1782. Verket var i drift til 1832.

Verket ble etablert på initiativ fra Carsten Anker. Det var oppkalt etter den dansk-norske finansminister  Heinrich Carl lensgreve von Schimmelmann.

## Referanser
Surya-demningen

**Surya-demningen**, også kjent som ***Dhamni-demningen*** med *Dhamni vannkraftverk*, er en demning 100&nbsp;km nord for Mumbai og 25&nbsp;km vest for Jawhar, i delstaten Maharashtra i det vestre India. Anlegget ble ferdigstilt i 1990. Den har om lag 1/10 av kapasiteten til Koyna-demningen. Høyden er 59 meter, og elven som demmes opp er Surya, og anlegget ligger 5&nbsp;km ovenfor Kavdas-demningen i samme vassdrag. Det demmes opp 175–285 millioner m³ vann i ***Surya-reservoaret***.

## Eksterne lenker
* ''Seismicity around Dhamni Dam, Maharashtra, India'', B.K.Rastogi et al, *Pure and Applied Geophysics*, Nr 150, 1997, side 493-509.
* Surya Dam Reservoir - Wikimapia (satellittkart).
Heshen

**Heshen** (kinesisk: 和珅, pinyin: *Héshēn*; Wade-Giles: *Ho-shen*, født 1. juli 1750 i Beijing i Kina, død 22. februar 1799) var en ledende mandsjuisk mandarin ved keiserhoffet i Beijing i Qianlong-keiserens senere leveår. 

## Liv og virke
### Bakgrunn
Heshen var sønn av Changbao fra Niuhuruklanen og tilhørte den rene røde fanen av de åtte banner. Han tok den laveste eksamensgrad (*xiucai*) i den keiserlige embedsmannseksamen.

### Embedsmann
I 1769 arvet han sin fars aristokratiske rang, «kommandant av de lette vogner» (mandsjuisk: *adaha hafan*; kinesisk: 輕車都尉). I 1772 ble han utnevnt til keiserlig livvakt av tredje grad ved Qianqingporten i Den forbudte by. 

Av ukjente grunner klarte han å tiltrekke seg Qianlong-keiserens oppmerksomhet og fra omkring år 1775 begynte hans innflytelse å ta til for alvor. Han fikk stadig mer del keiserens tillit i løpet av 1780-årene og ble en av Kinas mektigste menn. 

Hans innflytelse over keiseren ble styrket av ekteskapsbånd. Han anses som å ha misbrukt keiserens tillit og presedert egenvillig over et etterhvert svært korrupt styringsverk som utpinte befolkningen.

Heshens iver etter å berike seg selv skal ha gått kraftig ut over viktige infrastrukturarbeider. Dikebyggingen rundt floden Huang He fikk ikke tilført nok midler og dikene forfalt; dette førte til store naturkatastrofer da elven flommet over. De mange opprør som plaget Qing-dynastiet i 1790-årene er blitt ansett som konsekvenser av vanstyret. Heshen satte i gang store felttog mot opprørerne, men en stor del av finansieringen av kampen mot Den hvite lotus stakk han i egen lomme. 

Straks Qianlongkeiseren døde ble Heshen arrestert på ordre av den nå fritt regjerende Jiaqing-keiseren, anklaget og kjent skyldig i omfattende korrupsjon og mange forbrytelser, og tvunget til å begå selvmord.

## Referanser


## Kilder
* Arthur W. Hummel, Sr., (red.): 'Eminent Chinese of the Ch'ing period (1644-1912).'' 2 vols. Washington: United States Government Printing Office, 1943.
Finn Jerven

**Overkonstabel Finn Jerven** er en fiktiv person fra serien om Oslodetektiven Knut Gribb. Sammen med betjent Harald Brede er han detektivens nærmeste medarbeider, og har opptrådt som detektivens hjelp og støtte i en rekke fortellinger. Jerven er den yngste av Gribbs medarbeidere, og fremstilles gjerne som en stor kvinnebedårer. 

Jerven beskrives slik av tidligere Gribb-produsent og Radioteater-sjef Nils Nordberg:

Finn Jerven er en ekte Kristiania-gutt, født i 1905. Hans far, agent Oscar Jerven, døde tidlig og Jerven var en av mange unge som kom ut på skråplanet i forbudstiden, men Gribb fikk tauet ham inn før det var for sent, og skaffet ham jobb ved politiet etter realskoleeksamen.

Han begynte som kontorist – Jerven var for liten av vekst til å komme inn på politiskolen – men da han etter hvert avslørte et betydelig talent som etterforsker fikk Gribb ham over i oppdagelsesavdelingen, og han har avansert til overkonstabel. 

Jerven har brunt hår og brune øyne i et smalt, gutteaktig ansikt, han løper som en sprinter og klatrer som en ape og er en mester i ju-jitsu og judo, til stadig overraskelse for dem som tror seg større og sterkere. 

Hans spesialitet er ”skygging”, å følge etter personer uten å bli oppdaget. Jerven er dandyaktig velkledd, har en lett og ubesværet tone som ”klientellet” liker, og et svært godt øye til damene. 

Og de til ham, noe som delvis er grunnen til at han ikke klarer å bestemme seg for hvem han skal velge. Han er av og til på nippet til å fri, men tar seg alltid inn igjen i siste øyeblikk. Han bor i Frognerveien, i en leilighet som han arvet etter en ugift tante. 

Gunnar Staalesens detektiv Varg Veum bruker ved noen anledninger pseudonymet Finn Jerven i sine etterforskninger – og blir da ved én anledning spurt om Gribb og Brede også er i nærheten. 

## Referanser
Høvik Verk

**Høvik Verk**, opprinnelig **Høvik Glassverk**, var en norsk bedrift opprettet i 1855 med det formål å produsere flasker. Glassverket på Høvik var i drift til 1933, mens den øvrige produksjon fortsatte til 1972.

Den første glasshytta ble bygd av Thomas Graham Smyth i 1855 på Høvikstranda i Bærum. Smyth kjøpte eiendommen på Høvik i april 1855, men allerede i oktober samme år solgte han eiendommen til Alexander Bisset. Det ble sagt at de første flaskene som ble produsert på Høvik var av elendig kvalitet, i den grad at ingen ville kjøpe dem. I 1859 rev Bisset glasshytta som Smyth hadde bygget, og erstattet den med en ny og moderne hytte. Han bygget også tre arbeiderboliger på en del av eiendommen som kalles Svartodden, og per 2017 står to av disse bygningene fremdeles på stedet. Verksmesteren het Robert Watson.

Verket på Høvik ble etterhvert overtatt av *Interessentskapet for Hurdal, Biri og Hadeland Glasværker*, det selskapet som senere ble Christiania Glasmagasin.

## Pressglass til husholdninger
Verket på Høvik tilvirket et stort spekter av glassvarer til såvel husholdninger som apoteker, laboratorier og sykehus. Som et underbruk av Christiania Glasmagasin fortsatte Høvik glassverk å produsere ulike bruksgjenstander i pressglass. I Christiania Glasmagasins produktkatalog fra 1908 oppgis at «Høviks Nye Glasverk» produserte «husholdningsglas» – i motsetning til Hadelands Glasverk som produserte «serviceglas».

## Lampeproduksjon
Høvik Glassverk begynte i 1874 å produsere lampeglass og lampekupler.

Denne nye produksjonen ga grunnlaget for etablering av en lampe- og metallvarefabrikk noen år, senere med produksjon av bl. a lysarmatur, parafinlamper og primuser.  Ifølge Christiania Glasmagasins produktkatalog fra 1908 bestod produksjonen ved «Høviks Lampefabrik» av «jern- og metalvarer». Lampeproduksjonen (som hadde blitt utskilt som egen virksomhet under navnet Høvik belysning) ble i 1972 flyttet til Halden, og i 1999 overtatt av Glamox. All produksjon er opphørt og lokalene brukes til andre formål.

## Metallvarer
Etter hvert begynte Høvik Verk å produsere metallvarer. Blant formgiverne som designet produkter for metallvareavdelingen finner vi den opprinnelig østerrikske Gustav Gaudernack (1865–1914), som ble en av de fremste designerne i Norge etter at han innvandret hit i 1891. Gaudernack tegnet flere lampemodeller for Høvik.  Verkets produktkataloger fra 1927 og 1930 viser at Høvik Verks metallvarer spente fra bordgarnityr, serveringsbrett og brett til såkalte røkebord, til lysestaker, varepotter og kaffekjeler. Varene ble fremstilt i kobber, forniklet kobber, messing, hvitmetall og alpakka.

## Referanser


## Eksterne lenker
* Bærum biblioteks temaside  Høvik Verk
Roger Kluge

**Roger Kluge** (født 5. februar 1986 i Eisenhüttenstadt) er en tysk bane- og landeveissyklist.

Under OL i Beijing tok han sølv i poengrittet og femteplass i madison.

Under Sommer-OL 2020 i Tokyo som ble arrangert i 2021, ble han nummer 9 i omnium.

## Meritter (landevei)

;2007
:Sammenlagt og etappeseier, Brandenburg Rundfahrt
;2010
:Ungdomstrøya, Tour of Qatar
;2012
:3.-plass, Clásica de Almería
;2015
:Prologen, Ster ZLM Toer
;2016
:17. etappe, Giro d'Italia

## Referanser


## Eksterne lenker
* 
*
Chamera-demningen

**Chamera-demningen** er en demning med et vannkraftverk på elva Ravi i det nordvestre i India. Anlegget har et totalt installert vannkraftpotensial på 840 MW, og sto ferdig i 2003.
Loharinag Pala vannkraftverk

**Loharinag Pala vannkraftverk** er en demning med et vannkraftverk i elva Ganges i India. Anlegget har et totalt installert vannkraftpotensial på 600 MW, og stod ferdig i 2011.
Kunståret 1305

**Kunståret 1305** er en oversikt over hendelser, fødte og avdøde kunstnerpersonligheter i 1305.

## Hendelser
* Scrovegni kapellet (Cappella degli Scrovegni) påbegynt i 1300 fullføres. Giotto fullfører en freskesyklus med scener fra det gamle og nye testamentet (1303-1305)

## Maleri

## Fødsler

## Dødsfall
* Qián Xuǎn - kinesisk Song lojalist maler fra Zhejiang under det sørlige Song-dynatstiet (født 1235)
* ca. 1302-1310: Arnolfo di Cambio - italiensk arkitekt ogbilledhugger (født ca. 1240-1245)
William Pitt Amherst

**William Pitt Amherst**, baron Amherst, (født 14. januar 1773 i Bath i Somerset i England, død 13. mars 1857 i Knole House i Kent) var en britisk diplomat og koloniembetsmann. Han var generalguvernør i India fra 1823 til 1828.

## Liv og virke
### Bakgrunn, utdannelse
Amherst var sønn av generalløytnant William Amherst, som var *[[aide-de-camp]]* for kong Georg III og guvernør av St. John's, og hans hustru Elisabeth Paterson. Han vokste opp på Isle of Wight. Etter foreldrenes død ble han tatt inn hos sin slektning Jeffrey Amherst, 1. Baron Amherst, fra hvem han i 1797 skulle arve tittelen *Baron Amherst, of Montreal in the County of Kent*. Skolegangen fikk han ved Westminster School og så ved Christ Church College i Oxford, der han avsluttet i 1797 med Master of Arts.

### Karriere
I 1816 ble han utsendt på sendeferd til Kina for å utvirke bedre vilkår for større fordeler det britiske Ostindiakompanis faktori i Kanton. Av de kinesiske myndighetene ble han mottatt med utstudert distanse og nedlatenhet og måtte gjøre vendereis uten engang å ha oppnådd en audiens hos keiseren, ettersom han hadde nektet å underkaste seg kravet om det han oppfattet som en ydmykende hyllingsseremoni (den såkalte *[[kowtow]]*) overfor Jiaqing-keiseren. Ettersom Amherst allerede i forkant nektet å utføre kowtow foran en dragefigur som var ment å symbolisere den kinesiske keiser, var utsiktene til noe gjennombrudd små. Amherst hadde på sin side så forlangt at en av de utsendte mandariner skulle knele ned på ett ben foran et portrett av den britiske konge, noe som ble nektet. Sendeferden slo feil i etterkant av dette, på grunn av en situasjon som nok var konstruert fra kinesisk side for å uleilige sendeferden.

Grunnen til at britene nektet å hilse keiseren etter landets skikk kan være at datidens engelske protestantisme var sterkt antikatolsk. Kneling ble ansett som en tilbedelsesgest og en rekke kinesiske skikker ble oppfattet som beslektet og dermed like «fordervet» som de katolske.

I 1823 ble Amherst generalguvernør i Ostindia, en stilling han innehadde til 1828. Den viktigste hendelsen under hans embetstid var krigen med Burma (1824–1826), som  ble utløst av burmesernes erobringstokt mot Assam og deres krav på overhøyhet over kompaniets besittelser i østre del av Bengal. 

Krigen, som på grunn av det vanskelige klimaet og de britiske styrkers utilfredsstillende  utrustning og proviantering krevde store offer i menneskeliv og kostnader, endte i 1826 med at kongen av Ava i Yandabu-traktaten måtte avstå Assam, Arakan og Tenasserim. Samme år ble Amherst opphøyd til earl. En tronstrid i Bharatpur foranlediget Amherst til å sende styrker dit i 1827 og den klarte å erobre området. Amhersts generalguvernørstid forløp ellers rolig, og danner overgangen fra de store erobringers tid til den av William Bentinck innledede sosiale reformperiode.

Etter sin hjemkomst til England (1828) tilbrakte Amherst sine siste dager i tilbaketrukkethet. 

## Referanser


## Kilder

* «Amherst, William Pitt», fra *[[Dictionary of National Biography]]*

## Eksterne lenker
* 
*
Dul Hasti-demningen

**Dulhasti-demningen**, også kjent under navnet ***Dul Hasti***, er en demning med et vannkraftverk på elva Chenab i det nordvestre i India. Anlegget har et totalt installert vannkraftpotensial på 360 MW. 

## Referanser
Sharavathi vannkraftverk

**Sharavathi vannkraftverk** er en demning med et vannkraftverk på elva Sharavathi i delstaten Karnataka i det sørvestre i India. Anlegget har et totalt installert vannkraftpotensial på 1.035 MW. Det sto ferdig i 2007. Operatør er Karnataka Power Co Ltd (KPCL).

## Se også
*Liste over verdens største vannkraftverk

## Referanser


## Eksterne lenker
* An Energy Overview of India – Department of Energy, USA.
* «Projects» – Karnataka Power Co Ltd. Besøkt 30. juni 2010(2010-06-30 )
Sarkom

**Sarkomer** er kreftformer som springer ut fra hardt/fast mesenkymalt vev. Sarkomer blir kategorisert etter hvilke celletyper de inneholder, og dermed antakelig hvilket cellevev de kommer fra. Derfor blir en kreft i fibrøst vev kalt *fibro'sarkom, mens kreft i fettvev(lipidvev) kalles*lipo''sarkom.
Sarkomer kan deles inn i to hovedgrupper: knokkelsarkomer og bløtvevssarkomer.

Sarkomer er langt mer sjeldne enn karsinomer.

## Referanser
The Octagon

***The Octagon*** er en amerikansk actionthriller og kampsportfilm fra 1980 regissert av Eric Karson. Filmen handler om en kampsportekspert som har som formål å infiltrere en forbryterliga som holder til i Mellom-Amerika. Ligaens medlemmer består av mennesker som er ekspert på strid og orientalsk kampkunst. Hovedrollen spilles av Chuck Norris, mens andre sentrale roller spilles av Karen Carlson, Tadashi Yamashita og Lee Van Cleef.

## Handling
Scott James er en tidligere kampsportekspert som på grunn av tragiske opplevelser har vendt ryggen til sitt tidligere liv. Men han endrer etterhvert oppfatning da en ung rik kvinne kontakter ham for å få ham til å infiltrere og ødelegge et internasjonalt forbrytersyndikat som drepte hennes far, og som nå truer henne. Forbryterligaen holder til i Mellom-Amerika og er kun kjent under navnet "The Octagon".  Den har sitt hovedsete i et fort som er voktet av ninjaer. Underveis oppdager Scott at lederen er Seikura, hans egen adoptivbror. På grunn av fiendskap har de to har ikke sett hverandre siden tenårene.

## Om filmen
*The Octagon* innbrakte ca $19 millioner i USA og havnet på en 37-plass over de mest innbringende kinofilmene i USA i 1980. Produksjonskostnadene var på ca $4 millioner.

Den ble innspilt i Los Angeles.

Den ble ikke satt opp på norske kinoer, men ble utgitt på video i 1982 av OVC. Den ble få år etter lansert av Mayco.

## Rollebesetning

## Referanser


## Eksterne lenker
*
Camilla Hansen

**Camilla Cecilie Hansen** er en norsk fotballspiller som for tiden spiller for Manglerud Star Toppfotball.

Hansen har tidligere spilt for Honningsvåg Turn & Idrettsforening, Alta IF, Linderud, Nittedal, Skeid og VIF.

## Referanser
Eline Lossius Østerud

**Eline Lossius Østerud** er en norsk fotballspiller som for tiden spiller for Manglerud Star Toppfotball.

Østerud har tidligere spilt for Hølen IK, Soon IF og Kolbotn. Eline ble kåret til årets juniorspiller av Kolbotn IL 2009

## Referanser
Varahi vannkraftverk

**Varahi vannkraftverk** er en demning med et vannkraftverk ved Gerusoppa-fallene på elva Varahi, i delstaten Karnataka i det sørvestre i India. Anlegget har et totalt installert vannkraftpotensial på 239 MW etter byggetrinn 1, og skal utvides med ytterligere 230 MW i byggetrinn 2, slik at total produksjonskapasitet når 469 MW. Operatør er Karnataka Power Co Ltd (KPCL).

## Referanser


## Eksterne lenker
* «Projects» – Karnataka Power Co Ltd. Besøkt 30. juni 2010.
Hilde Moe

**Hilde Hofsli Moe** (tidligere Hilde Moe) er en norsk fotballspiller som for tiden spiller for Manglerud Star Toppfotball.

Moe har tidligere spilt for Skjetten.

## Referanser
Lene Vorkinn

**Lene Vorkinn** er en norsk fotballspiller som (per 2022) spiller for Manglerud Star Toppfotball.

Vorkinn har tidligere spilt for Lesja, Lillehammer FK, Nittedal og Skeid.

## Referanser
Kathrine Kronkvist

**Kathrine «Mini» Kronkvist** (født 30. november 1985) er en norsk tidligere fotballspiller.

Kronkvist har tidligere spilt for Skjetten og Vålerenga.

## Referanser
Bracebridge vannkraftverk

**Bracebridge vannkraftverk** er en demning med et vannkraftverk på elva Muskoka i det østlige Canada. Anlegget har et totalt installert vannkraftpotensial på 600 MW. Det er opprinnelig fra 1894, men er siden oppgradert og fornyet.

## Eksterne lenker
Anette Heimli Jokstad

**Anette Heimli Jokstad** (født 1988) er en norsk tidligere fotballspiller. 

Jokstad har tidligere spilt for Lyn, Kolbotn, Manglerud Star, Skjetten og Linderud-Grei.

Hun tok kvinnenes første NM-gull i hinderløp på Nannestad i august 2023.

## Referanser
Kunståret 1307

**Kunståret 1307** er en oversikt over hendelser, fødte og avdøde kunstnerpersonligheter i 1307.

## Hendelser

## Maleri
* Gaddo Gaddi fullfører mosaikken *Kroningen av Jomfruen* over en indre dør i Santa Maria del Fiore i Firenze

## Fødsler

## Dødsfall
*Gong Kai kinesisk regjeringsembetsmann og seinere amatørmaler (født 1222)
* ca. 1302-1310: Arnolfo di Cambio - italiensk arkitekt ogbilledhugger (født ca. 1240-1245)
Des Joachims vannkraftverk

**Des Joachims vannkraftverk**, også kjent under navnet ***Deep River***, er en demning med et vannkraftverk på elva Ottawa i det sentral-sørlige Canada. Anlegget har et totalt installert vannkraftpotensial på 429 MW. Det er opprinnelig fra 1951, men er siden oppgradert og fornyet. Operatør er selskapet Ontario Power Generation.

## Eksterne lenker
* Ottawa / St Lawrence Plant Group – Ontario Power Generation.
Génissiat-demningen

**Génissiat-demningen** er en demning med et vannkraftverk i Frankrike. Byggingen av demningen ble startet i 1937 og ble avsluttet i 1947, mens kraftverket ble satt i drift i 1948.   Det er anlagt i øvre deler av elva Rhône. Anlegget har et totalt installert vannkraftpotensial på 396 – 420 MW. 

Selve damanlegget er 104 meter høyt, og er en gravitasjonsdam i elva. 

## Se også
*Liste over verdens største vannkraftverk

## Referanser


## Eksterne lenker
* Hydropower & Dams in Europe 2011. Besøkt 17. januar 2012.
Marit Sørvig

**Marit Sørvig** (født 1987) er en norsk fotballspiller for Manglerud Star Toppfotball.

Sørvig har tidligere spilt for Donn.

## Referanser


## Eksterne lenker
*
Vouglans-demningen

**Vouglans-demningen** er en demning med et vannkraftverk i elven Ain i Frankrike. Anlegget har et totalt installert vannkraftpotensial på 262 MW. Det stod ferdig utbygd i 1968.

## Referanser


## Eksterne lenker
Bakhtiari-demningen

**Bakhtiari-demningen** er en demning med et vannkraftverk under utbygging i elva Bakhtiari, en del av vassdraget til Dez i Iran. Anlegget får et totalt installert vannkraftpotensial på 1.500 MW. Det ble påbegynt i 2009 og skal etter planene stå ferdig utbygd i 2016.
Turlough Hill vannkraftverk

**Turlough Hill vannkraftverk** er et pumpekraftverk med øvre og nedre reservoar, beliggende i Irland. Anlegget har et totalt installert vannkraftpotensial på 292 MW. Det ble påbegynt i 1968 og stod ferdig utbygd i 1974.
Kunståret 1308

**Kunståret 1308** er en oversikt over hendelser, fødte og avdøde kunstnerpersonligheter i 1308.

## Hendelser

## Maleri

*Duccio maler *Kallelsen av apostlene Peter og Andreas* (fra *Maestà*)  
## Fødsler
* Orcagna - italiensk maler, billedhugger, og arkitekt som arbeidet i Firenze (død 1368)
* Wáng Méng -kinesiskmaler under Yuan-dynastiet (død 1385)

## Dødsfall
* ca. 1302-1310: Arnolfo di Cambio - italiensk arkitekt ogbilledhugger (født ca. 1240-1245)
Seimareh-demningen

**Seimareh-demningen** er en demning med et vannkraftverk i elva Seimareh, en del av vassdraget til Karkheh i Iran. Anlegget har et totalt installert vannkraftpotensial på 480 MW, og årsproduksjonen er om lag 850 GWh. Det ble påbegynt i 1997 og stod ferdig utbygd i 2009.

## Se også
*Liste over verdens største vannkraftverk

## Referanser
Shiroyama vannkraftverk

**Shiroyama vannkraftverk** er et pumpekraftverk i elva Sagami i Japan. Anlegget har et totalt installert vannkraftpotensial på 250 MW. Det ble påbegynt i 1960 og stod ferdig utbygd i 1965.

## Se også
*Liste over verdens største vannkraftverk

## Referanser
Ong

**Ong** kan være:
*En romanisering av det kinesiske slektsnavnet Wang 王
*En romanisering av det kinesiske slektsnavnet Huang 黄
Kaptsjagaj-demningen

**Kaptsjagaj-demningen** er en demning med «run-of-river» vannkraftverk (elvekraftverk) i elva Ili i Kasakhstan. Installert total vannkrafteffekt er 364 MW, med årsproduksjon på 920 GWh. Anlegget ble påbegynt i 1965 og stod ferdig utbygd i 1970.
Dukan-demningen

**Dukan-demningen** er en demning med et vannkraftverk i elva Lille Zab, en del av vassdraget til Tigris i Irak. Anlegget har et totalt installert vannkraftpotensial på 400 MW. Det stod ferdig utbygd i 1959.
Bighorn-demningen

**Bighorn-demningen** er en demning med et vannkraftverk i elva Bighorn like før denne renner ut i North Saskatchewan i Alberta det sentrale Canada. Anlegget har et totalt installert vannkraftpotensial på anslagsvis 120-400 MW. Det er fra 1972, og kraftproduksjonen begynte i 1975. Årsproduksjonen er nok til å forsyne drøye  husholdninger.

Demningen demmer opp Abrahamsjøen (Abraham Lake), som er det største kunstige reguleringsmagasin i delstaten. Arealet er 53,7 km².

Operatør er selskapet TransAlta Co.

## Eksterne lenker
* Plants in Operation  – TransAlta.
Erich Krempel

**Erich Krempel** (født 18. august 1913, død 1992) var en tysk sportsskytter som deltok i de olympiske leker, 1936 i Berlin.
Krempel vant en olympisk sølvmedalje i skyting under Sommer-OL 1936 i Berlin. Han kom på andreplass i 50 m pistol bak svenske Torsten Ullman. Det var 43 skyttere fra nitten nasjoner som deltok i konkurransen som ble avholdt 6. og 7. august  1936.

## OL-medaljer
* 1936  Berlin &ndash;  Sølv i skyting, 50 meter pistol  Tyskland

## Eksterne lenker
*
Li (navn 利)

**Li** (kinesisk: 利, pinyin: *Lì*) er den vanligste romanisering av det kinesiske slektsnavnet 利. I 2008 var Li regnet det som Kinas  299. mest valige slektsnavn.

I Hongkong, og blant mange utenlandskinesere, er stavemåten **Lei** vanligere. 

Navnet må ikke forveksles med Li, Kinas kanskje vanligste navn, som skrives både 李 og uttales Lǐ (fallende og stigende tone).

## Kjente bærere av navnet 利
* Matteo Ricci (利瑪竇, pinyin: *Lì Mǎdòu*), katolsk kinamisjonær
* Nina Li Chi (利智), kinesisk skuespillerinne, hustru til Jet Li
* Guang Li (利光宇), kinesisk-australsk skuespiller

## Referanser
Nathan Delfouneso

**Nathan Abayomi Delfouneso** (født 2. februar 1991) er en engelsk fotballspiller som fra den 30. juni 2022 er klubbløs.

Den 29. juli 2014 meldte han overgang fra Aston Villa til Blackpool FC, hvor han skrev under på en ettårskontrakt.

## Referanser


## Eksterne lenker
*
Kunståret 1306

**Kunståret 1306** er en oversikt over hendelser, fødte og avdøde kunstnerpersonligheter i 1306.

## Hendelser

## Verk

*Giotto di Bondone maler *Barnemordene i Betlehem*.

## Fødsler

## Dødsfall
* ca. 1302-1310: Arnolfo di Cambio - italiensk arkitekt ogbilledhugger (født ca. 1240-1245)
Charles des Jamonières

**Charles Arthur Joseph Christophe Juchault des Jamonières** (født 18. april 1902 i Cellier i departementet Loire-Atlantique, død 16. august 1970 i Saint-Herblain) var en fransk sportsskytter som deltok i de olympiske leker 1936 i Berlin,
1948 i London og 1956 i Melbourne.

Jamonières vant en olympisk bronsemedalje i skyting under Sommer-OL 1936 i Berlin. Han kom på tredjeplass i 50 m pistol bak svenske Torsten Ullman og Erich Krempel. Det var 43 skyttere fra nitten nasjoner som deltok i konkurransen som ble avholdt 6. og 7. august 1936. Jammonières deltok også i 25 m silhuettpistol men ble utslått i den innledende runden.

## OL-medaljer
* 1936  Berlin &ndash;  Bronse i skyting, 50 meter pistol  Frankrike

## Referanser


## Eksterne lenker
*
Otter Rapids vannkraftverk

**Otter Rapids vannkraftverk** er et vannkraftverk og en demning i elven Abitibi, beliggende 120&nbsp;km nord for Smooth Rock Falls og langt nordøst i provinsen Ontario i Canada. Denne elva renner nordover og munner ut i James Bay ved Moosonee, helt sør Hudson Bay. Vannkraftverket får kraft fra egen demning i elva.

Kraftverket har en installert effekt på ca. 182 MW, og stod ferdig utbygd i 1963. Det drives av energiselskapet *[[Ontario Power Generation]]*.

De totalt fem vannkraftverkene i Abitibi-komplekset nedenfor Abitibi Lake, omfatter:
* Twin Falls vannkraftverk 
* Iroquois Falls vannkraftverk
* Island Falls vannkraftverk  
* Abitibi Canyon vannkraftverk – 349 MW 
* Otter Rapids vannkraftverk – 182 MW

## Eksterne lenker
* 
* OPG Generating Stations – Ontario Power Gen.
Li (navn 黎)

**Li** (kinesisk: 黎, pinyin: *Lí*) er et kinesisk slektsnavn som betyr «morgengry». Det er vanlig særlig i det sentrale og i det sørlige Kina. I Hongkong og Macao romaniseres det vanligvis som **Lai**.

Navnet er også et av de vanligste vietnamesiske navn, men der skrives det **Lê**.

Navnet 黎 er listet som nr. 262 i Song-klassikeren *[[Baijiaxing|De hundre familiers navn]]*.

Navnet må ikke forveksles med Li, Kinas kanskje vanligste navn, som skrives både 李 og uttales Lǐ (fallende og stigende tone).

## Kjente bærere av navnet 黎
* Li Lili (1915–2005), kinesisk skuespillerinne
* Li Yüan-hung, kinesisk politiker
* Jimmy Lai, grunnlegger av Apple Daily
* Gigi Lai, sangerinne
* Leon Lai, Cantopopsanger
* Lai Man-Wai, filmregissør

## Referanser
Kunståret 1369

**Kunståret 1369** er en oversikt over hendelser, fødte og avdøde kunstnerpersonligheter i 1369.

## Hendelser

## Verk

## Fødsler
* Xie Jin - kinesisk maler og kalligraf (død 1415)
* fl. 1355-1369: Andrea da Bologna, italiensk miniatyrkunstner og maler

## Dødsfall
* Francesco Talenti - italiensk billedhugger og arkitekt (født 1300)
* Giottino - italiensk maler fra Firenze (født 1324)
Ralph Berzsenyi

**Ralph Berzsenyi** (født 26. februar 1909 i Fiume, død 10. juni 1978 Budapest) var en ungarsk sportsskytter som deltok i de olympiske leker 1936 i Berlin.

Berzsenyi vant en olympisk sølvmedalje i skyting under Sommer-OL 1936 i Berlin. Han kom på andreplass i 50 m rifle liggende med 296 poeng bak norske Willy Røgeberg som vant på maksimale 300 poeng. Det var 66 skyttere fra tjuefem nasjoner som deltok i konkurransen som ble avholdt 8. august  1936.

## OL-medaljer
* 1936  Berlin &ndash;  Sølv i skyting, 50 m rifle liggende  Ungarn

## Referanser


## Eksterne lenker
*
A Force of One

***A Force of One*** er en amerikansk actionkriminal- og kampsportfilm fra 1979 med Chuck Norris og Jennifer O'Neill i hovedrollen. Andre sentrale roller spilles av Ron O'Neal, Clu Gulager og Bill Wallace. Regi er ved Paul Aaron.

## Handling
I San Francisco blir to narkospanere blir funnet døde i sjøen uten ytre tegn til vold. Når ytterligere to spanere blir drept mistenker politiet at morderen er ekspert på karate og «silent killing». Omtrent samtidig har narkotikaomsetningen i byen blusset opp og det blir tydelig at de drepte var på sporet av noe avslørende. Politisjefen hyrer karatemesteren Matt Logan (Chuck Norris) til å trene sine styrker for bedre å kunne møte politimorderen. Etterhvert blir Logan selv involvert i saken.

## Om filmen
*A Force of One* innbrakte $20 millioner på amerikanske kinoer i 1979.

Filmen hadde kinopremiere i Norge sommeren 1985, men ble utgitt på video allerede i 1982 av OVC. VGs anmelder beskrev den som «brukbar spenning» og gav den terningkast fire. Aftenpostens anmelder gav den middelmådig omtale og skrev blant annet: «*Langt på vei er dette en troverdig historie, som gir innblikk i et infisert narkomiljø og i politiets vanskelige oppgaver. Takket være Chuck Norris i hovedrollen som karateeksperten han har drevet en kjede skoler i USA - har filmen fått et realistisk tilsnitt, tross enkelte feilgrep av den usikre regissøren Paul Aaron.*»

## Rollebesetning

## Referanser


## Eksterne lenker
* 
* Filmplakat
Kunståret 1290

## Fødsler

|-
|rowspan=1 align=center|ca. 1290 || || || Ambrogio Lorenzetti || italiensk || maler innen Sienaskolenvirksom fra  ||align=center|ca. 58 ||align=center|ca. 1348 || 
|}
* Andrea Pisano - italienskbilledhugger og arkitekt (død 1347)
* ca. 1290: Giovanni di Balduccio - italiensk billedhugger innen middelalderperioden (død etter 1339)
* ca. 1290: Ke Jiusi - kinesisklandskapsmaler,kalligraf, og poet under Yuan-dynastiet (død etter 1343)
* 1290-1300: Taddeo Gaddi - italiensk maler og arkitekt som virket i den tidlige renessansen (død 1366)


013_le_vite,_ambrogio_lorenzetti.jpg|Ambrogio Lorenzetti(ca. 1290–1348)


## Referanser
Twin Falls vannkraftverk

:*Må ikke forveksles med Twin Falls-demningen i [[Churchill (elv i Labrador)|Churchill-elva]] i [[Newfoundland og Labrador]], som ble nedlagt i 1974.*
**Twin Falls vannkraftverk** er et vannkraftverk og en demning i elven Abitibi, beliggende vest for byen Iroquois Falls og umiddelbart ca 10&nbsp;km vest for Abitibi Lake, nordøst i Ontario, Canada. Denne elva renner nordover og munner ut i James Bay ved Moosonee, helt sør Hudson Bay. Vannkraftverket får kraft fra egen demning i elva.

De totalt fem vannkraftverkene i Abitibi-komplekset nedenfor Abitibi Lake, omfatter:
* Twin Falls vannkraftverk 
* Iroquois Falls vannkraftverk
* Island Falls vannkraftverk  
* Abitibi Canyon vannkraftverk – 349 MW 
* Otter Rapids vannkraftverk – 182 MW

## Eksterne lenker
Gangbei

**Gangbei** (kinesisk: 港北区; pinyin: *Gǎngběi Qū*) er et bydistrikt i byprefekturet Guigang i den autonome region Guangxi i Folkerepublikken Kina. 

Arealet er på 806 kvadratkilometer og befolkningen på 610&nbsp;000 innbyggere (2004).

## Administrative enheter
**Subdistrikt:**
*Guicheng 贵城街道
**Storkommuner:**
*Gangcheng 港城镇, Dawei 大圩镇, Qingfeng 庆丰镇
**Kommuner:**
*Qishi 奇石乡, Zhongli 中里乡, Genzhu 根竹乡, Wule 武乐乡

## Eksterne lenker
* Infoside
Kunståret 1291

**Kunståret 1291** er en oversikt over hendelser, fødte og avdøde kunstnerpersonligheter i 1291.

## Hendelser

## Verk

* 1291-1294: Alexander Abingdon hugger marmor gravmonumentet med bronseavbildningen av dronning Eleanor av Castilla i Lincoln katedralen
* 1291: En khachkar minnestein blir hugget i Goshavank av Poghos
* Mosaikker i basilika San Giovanni i Laterano i Roma fullføres av Jacopo Torriti

## Fødsler
* Lippo Memmi – italiensk maler fra Siena (død 1356)
* 1290-1300: Taddeo Gaddi - italiensk maler og arkitekt som virket i den tidlige renessansen (død 1366)

## Dødsfall
...
Abitibi (elv)

**Abitibi** er en  elv som renner nordover i det nordøstre Ontario, og munner ut i James Bay helt sør i Hudson Bay, Canada. Den renner fra en stor, naturlig innsjø – Abitibisjøen (Abitibi Lake), og videre vestover er den øverst oppdemmet med to store magasiner ovenfor byen Iroquois Falls, som har navn fra Ojibwa-indianerne etter et angivelig Irokeser-angrep på stedet.

Elvas lengde er 547 km, og nedslagsfeltet er 29&nbsp;500 km².

Etter Iroquois Falls blir elvedalen brattere og tar en mer nordlig retning, og Abitibi Canyon er en mye besøkt attraksjon. Her er elven nederst demmet opp ved Abitibi Canyon vannkraftverk 100 km nord før Smooth Rock Falls, og 4 km nordøst for Fraserdale. På dette stedet renner den 120 km lange ***Little Abitibi River*** ut i hovedvassdraget. Her møtes også elvedalen av Highway 634, og av Ontario Northland Railway som går sørover mot Ottawa og dessuten videre nordover til Hudson Bay.

Smooth Rock Falls ligger ved den lengre og mektigere naboelva Mattagami, som Abitibi-elva renner sammen med og danner den 104 km lange Moose River, som renner ut i James Bay ved Moosonee.

Elva ble utforsket av Hudson Bay Company og åpnet for pelshandel, etterhvert også for papirindustri.

De totalt fem vannkraftverkene i Abitibi-komplekset nedenfor Abitibi Lake, omfatter:
* Twin Falls vannkraftverk 
* Iroquois Falls vannkraftverk
* Island Falls vannkraftverk  
* Abitibi Canyon vannkraftverk – 349 MW 
* Otter Rapids vannkraftverk – 182 MW

## Eksterne lenker
* Topographic Map sheet 42H13  i Atlas of Canada fra *Natural Resources Canada*, åpnet 30. juni 2010.
Almohadene

**Almohadene**, **Almohad-dynastiet** eller **Almohadriket** (arabisk: الدولة الموحدية; Almohad fra arabisk الموحدون; *al-Muwahhidūn*, i.e. *«[[monoteisme|monoteistene]]»* eller *«de unitære»*) var et berbersk, muslimsk, marokkansk dynasti av kalifer (islams høyeste politiske og religiøse tittel, også kalt *[[Amīr al-Mu'minīn]]* – *de trofaste kommandant*) grunnlagt i begynnelsen av 1100-tallet som erobret store deler av Nord-Afrika til så langt øst som Libya, og også al-Andalus, den da muslimske delen av Iberia som i dag er det sørlige Portugal og Spania. 

I sin regjeringsperiode fra 1130 til sin død i 1163 beseiret Abd al-Mu'min al-Kumi, den eneste berberen fra Nedroma i Tlemcen i den marokkanske almoravidhæren, det daværende almoraviddynastiet, og han utvidet også makten sin til større deler av Maghreb og andre deler av det nordlige Afrika, og han ble i 1149 amir av Marrakech. Almohadene var mer fundamentalistisk islamske enn sine forgjengere, og behandlet religiøse minoriteter, *dhimmi*ene, svært dårlig. 

Al-Andalus, det mauriske Iberia, ble styrt fra Nord-Afrika til almohadene flyttet sin hovedstad fra Marrakech til Sevilla i 1170. I 1212 ble riktignok kalifen Muhammad an-Nasir beseiret av en kristen allianse av kongedømmene Castilla, Aragón, Navarra og Portugal med europeiske allierte i slaget ved Las Navas de Tolosa i Sierra Morena-fjellene i det sørlige Spania, og dette katastrofale nederlaget ble slutten på almohadenes dominans. Nesten alle de mauriske besittelsene på Den iberiske halvøy gikk tapt kort tid senere, og de store muslimske byene Córdoba og Sevilla ble erobret av kristne i 1236 og 1248. 

Almohadene fortsatte å styre i sine afrikanske besittelser, helt til disse litt etter litt ble tapt på grunn av stamme- og regionopprør, som førte til at det rivaliserende dynastiet marinidene ble grunnlagt i 1215, og disse endte opp med å ta over de fleste av almohadenes landområder. Den siste almohadkalifen, Abu al-Ula al-Wathiq Idris, mistet alle sine landområder unntatt Marrakech, hvor han i 1269 ble myrdet av en slave. 

I dag er almohadenes hellige sted og graver bevart i Marokko, likeså også gravene til deres rivaler og fiender almoravidene.

## Muwahhadi-kalifene fra 1121 til 1269
*Ibn Tumart, 1121-1130
*Abd Allah ibn Muhsin al-Wansharisi, 1130
*Abd al-Mu'min, 1130–1163
*Abu Ya'qub Yusuf I, 1163–1184
*Abu Yusuf Ya'qub al-Mansur, 1184–1199
*Muhammad an-Nasir, 1199–1213
*Abu Ya'qub Yusuf II, 1213–1224
*Abd al-Wahid I, 1224
*Abdallah al-Adil, 1224–1227
*Yahya, 1227–1235
*Idris I, 1227–1232
*Abdul-Wahid II, 1232–1242
*Ali, 1242–1248
*Umar, 1248–1266
*Idris II, 1266–1269

## Sufisme

Sufiforfattere fra almohaddynastiet inkluderer:
*Sidi Abu Madyan Shuayb ibn al-Houssein al-Ansari (1126–1198) 
*Ali ibn Harzihim (m. 1164)
*Abi Mohammed Salih (1153–1234)
*Abu Abdallah ibn Harzihim (m. 1235)
*Abu-l-Hassan ash-Shadhili (1197–1258)
*Abdelwahid al-Marrakushi (f. 1185),  historiker og forfatter
*Salih bin Sharif ar-Rundi (1204–1285)
Den tropiske stormen Bill

**Den tropiske stormen Bill** var en tropisk storm som rammet den amerikanske gulfkysten sommeren 2003. Bill var den andre stormen i den atlantiske orkansesongen 2003. Bill utviklet seg fra en tropisk bølge 29. juni nord for Yucatán-halvøya. Stormen organiserte seg sakte etter som den beveget seg nordover og nådde en vindstyrke på 95 km/t kort tid før den traff land sør i Louisiana. Over land beveget Bill seg mot nordøst og svekket seg fort. Fuktighet fra stormen kombinert med kald luft fra en kaldfront førte til 34 tornadoer. Bill ble ekstratropisk 2. juli og ble absorbert av kaldfronten senere samme dag.

Idet stormen traff land i Louisiana førte den til moderat stormflo og økt tidevann. I en by nordøst i delstaten førte stormfloen til at en dike brøt sammen, med mange oversvømte hus som resultat. Moderat kraftig vind kombinert med våt jord gikk hardt utover mange trær. Deler fra trær traff så enkelte hus og strømlinjer, som resulterte i at hundretusener mistet strømmen. To personer druknet på grunn av høye bølger i Florida. Lenger inn i landet førte tornadoer fra stormen til lokal moderat skade. På sin ferd forårsaket den tropiske stormen Bill til sammen fire dødsfall og rundt 50 millioner amerikanske dollar i skade.
Wawaitin vannkraftverk

**Wawaitin vannkraftverk** er et vannkraftverk og en demning i elven Mattagami, beliggende like ovenfor byen Timmins, og langt nordøst i provinsen Ontario i Canada. Denne elva renner nordover og munner ut i James Bay via elva Moose, helt sør i Hudson Bay.

Vannkraftverket får kraft fra egen demning i elva. Det har en installert kapasitet på ca. 11 MW. Det drives av energiselskapet *[[Ontario Power Generation]]*.

De totalt sju vannkraftverkene i Mattagami-komplekset omfatter:
***Øvre Mattagami**
* Wawaitin vannkraftverk – 11 MW
* Sandy Falls vannkraftverk – 5 MW
* Lower Sturgeon vannkraftverk – 14 MW
* **Nedre Mattagami**
* Little Long vannkraftverk – 133 MW 
* Smoky Falls vannkraftverk – 52 MW
* Harmon vannkraftverk – 141 MW
* Kipling vannkraftverk – 157 MW

## Eksterne lenker
* OPG Generating Stations - kart fra *Ontario Power Gen*.
Bombus gerstaeckeri

***Bombus gerstaeckeri*** (Morawitz) er en oligotrofe humleart som er knyttet til planteslekten *[[Aconitum]]*, kanskje enda mer enn den nære slektningen lushatthumle *Bombus consobrinus* som finnes i Norge. Det sies at den kun trekker på *Aconitum*. Men den er en sjelden gang observert på sølvtistel *Carlina acaulis*. Mange forskere har ment at den har vært en underart av lushatthumle, og er derfor ofte blitt beskrevet som *Bombus consobrinus gerstaekeri*.

## Størrelse
Målene kan variere, og særlig lengden er unøyaktig da bakkroppen kan trekkes sammen eller strekkes ut.

Dronninger:  Lengde 20–26&nbsp;mm, Vingespenn: 32–36&nbsp;mm
Arbeidere:  Lengde 15–17&nbsp;mm, Vingespenn: 26–30&nbsp;mm
Hanner: Lengde 14–16&nbsp;mm, Vingespenn: 26–32&nbsp;mm

## Kjennetegn
*Bombus gerstaeckeri* minner en del om lushatthumle. Hodet som er påfallende langt er helt svart. Brystet og det første bakkroppsledd har gulbrune hår som hos lushatthumle. Bakkroppsledd 2 og 3 er helt svarthåret mens bakroppsledd 4, 5 og 6 er hvitehåret.

## Bolet
Det er gjort få bolfunn. De bolene som har vært funnet er svært små med få arbeidere. Enkelte mener at *B. gerstaeckeri* av og til ikke produserer arbeidere i det hele tatt, bare droner og dronninger.

## Utbredelse
Ikke i Norge. Den finnes i Alpene på planten *[[Aconitum]]* fra 800–2500 m over havet.

## Eksterne lenker
*
Den tropiske stormen Ana

**Den tropiske stormen Ana** var den første syklonen i den atlantiske orkansesongen 2003 og den eneste syklonen som har oppstått i Atlanterhavet i april måned. Ana utviklet seg til en subtropisk syklon fra et ikke-tropisk lavtrykk 20. april 2003 vest for Bermuda. Stormen beveget seg mot øst-sørøst og ble bedre organisert. 21. april ble Ana en tropisk syklon med en vindstyrke på 95 km/t. Den tropiske stormen snudde så mot øst-nordøst og ble gradvis svekket på grunn av vindskjær og en kaldfront som nærmet seg. 24. april ble Ana en ekstratropisk syklon. Stormen førte til lett regn på Bermuda og restene av den førte til nedbør på Azorene og i Storbritannia. To personer døde da en båt forliste ved kysten av Florida på grunn av dønninger assosiert med stormen.